**NJOFTIM PËR MEDIA**

Referuar interesimit të mediave, Gjykata e Apelit Tiranë, informon sa më poshtë:

Gjykata e Rrethit Gjyqësor Tiranë, ka zhvilluar gjykimin lidhur me vlerësimin e ligjshëm të arrestit dhe caktimin e masës së sigurimit “arrest në burg”,për personin nën hetim **G.SH**, i dyshuar për kryerjen e veprës penale te “Goditje per shkak te detyres”, parashikuar nga neni 237/2 i Kodit Penal.

Fakt që lidhet me ngjarjen e ndodhur më datë 06.12.2022, rreth orës 12:25, në momentet kur disa parti opozitare, po organizoheshin per zhvillimin e një tubimi në bulevardin “Dëshmorët e Kombit”, gjatë kohës që nga selia e subjektit politik “Partia Demokratike”, ka dalë zoti Sali Berisha deputet i kuvendit të Republikës së Shqipërisë së bashku me simpatizantë dhe mbështetës së kësaj force politike dhe kane filluar lëvizjen përgjatë bulevardit “Zhan D’Ark”, në drejtim të bulevardit “Dëshmorët e Kombit”, (ish hotel-Dajti), nje person i identifikuar me pas si **G.Sh**, eshte futur nepermjet grupit te kameramaneve dhe fotoreporteve qe po filmonin marshimin, dhe ka qelluar pa paralajmerim me grusht ne fytyre z. Berisha.

**Me vendimin nr. 2508 Akti, datë 09.12.2022, Gjykata e Rrethit Gjyqësor Tiranë ka vendosur:**

* Vlerësimin si të ligjshëm të arrestit në flagrancë të personit nën hetim **G.SH**.
* Caktimin e mases se sigurimit “**Arrest ne burg**” parashikuar nga Neni 238 i Kodit Proçedures Penale personal ndaj personit nen hetim **G.Sh.**

*Çështja në apel u shqyrtua mbi bazën e ankimit të bërë nga personi nën hetim* ***G.SH****, i cili kërkoi* ndryshimin e vendimit caktimin e masës së sigurimit “arrest në shtëpi” ose shtrimin e perkohshem ne nje spital psikiatrik*.*

**Në vijim, Gjykata e Apelit Tiranë**, **e përbërë nga Relatore Gjyqtare znj. Elona Toro**, **me vendimin datë 28.12.2022 vendosi:**

-Miratimin e Vendimit Nr.2508 akti, date 09.12.2022 te Gjykates se Rrethit Gjyqesor Tirane.

**Tiranë, 28.12.2022**

**Gjykata e Apelit Tiranë**